Document ID: 32010R0508

REGOLAMENT TAL-KUMMISSJONI (UE) Nru 508/2010
tat-14 ta’ Ġunju 2010
li jipprojbixxi attivitajiet ta' sajd għal purse seiners li jtajru l-bandiera ta' jew li huma rreġistrati fi Spanja, li jistadu għat-tonn fl-oċean Atlantiku, fil-lvant tal-longitudini ta' 45° Punent, u fil-baħar Mediterran
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b'mod partikolari l-Artikolu 36(2) tiegħu,
Billi:
(1)
Ir-Regolament tal-Kunsill (UE) Nru 53/2010 tal-14 ta' Jannar 2010 li jistabbilixxi għall-2010 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet tal-UE u, għal bastimenti tal-UE f'ilmijiet fejn huma meħtieġa limiti ta' qbid (2), jistabbilixxi l-kwoti għall-2010.
(2)
Skont l-informazzjoni li waslet għand il-Kummissjoni, qbid tal-istokkijiet imsemmija fl-Anness għal dan ir-Regolament minn purse seiners li jtajru l-bandiera ta' jew li huma rreġistrati fl-Istat Membru msemmi f'dak l-Anness eżawrixxew il-kwota kollha allokata lilhom għall-2010.
(3)
Għalhekk jeħtieġ li jiġu pprojbiti l-attivitajiet ta' sajd għal dan l-istokk minn purse seiners li jtajru l-bandiera ta', jew li huma rreġistrati f'dak l-Istat Membru.
ADOTTAT DAN IR-REGOLAMENT:
L-Artikolu 1
Eżawriment tal-kwota
Il-kwota tas-sajd allokata għall-2010 lil purse seiners tal-Istat Membru msemmi f'dak l-Anness għal dan ir-Regolament għall-istokk kollu msemmi fih għandha titqies bħala eżawrita mid-data stipulata f'dak l-Anness.
L-Artikolu 2
Projbizzjonijiet
Is-sajd għall-istokk imsemmi fl-Anness għal dan ir-Regolament minn purse seiners li jtajru l-bandiera tal-Istat Membru msemmi hemmhekk jew irreġistrati fih għandu jkun ipprojbit mid-data stipulata f'dak l-Anness. B'mod partikolari għandu jiġi pprojbit ukoll, li ħut minn dak l-istokk jinżamm abbord, jitqiegħed f’gaġeġ għat-tismin jew għat-trobbija, u t-trażbord, it-trasferiment jew il-ħatt l-art minn dawk il-bastimenti minn din id-data.
Artikolu 3
Dħul fis-seħħ
Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta’ Ġunju 2010.

Labels: 8
18
6